# Alfa del Compàs

Alfa del Compàs (α Circini) és l'estel més brillant de la constel·lació del Compàs, amb magnitud aparent +3,19. S'hi troba a 53,5 anys llum de distància del Sistema Solar.
A causa del seu peculiar espectre, alfa Circini és un estel difícil de catalogar. Formalment és de tipus espectral A7VpSrEuCr, un estel blanc de la seqüència principal amb la p denotant «peculiar» i les lletres finals indicant nivells alts d'estronci, europi i crom. Encara que també ha estat classificada com a F1Vp, la seva temperatura superficial de 8.000 K suggereix tipus A7. La seva lluminositat és 11 vegades major que la del Sol.
La principal característica d'Alfa Circini és que és una variable Alpha² Canum Venaticorum. Aquest tipus de variables presenten forts camps magnètics localitzats en taques en la superfície de l'estel, on processos de difusió i elevació augmenten els nivells de certs elements. La seva lluentor varia entre magnitud 3,18 i 3,21. A més és un estel polsant on períodes molt curts (de l'ordre de 6 minuts) se sobreposen al període de rotació de l'estel (4,48 dies).
Alfa Circini és un estel binari, amb una acompanyant a 15,6 segons d'arc. Es tracta d'una nana taronja de tipus espectral K5V i magnitud 8,47 que orbita almenys a 260 ua amb un període orbital de 2600 anys com a mínim.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* ↑ Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ I. M. Brandão «The fundamental parameters of the roAp star α Circini» (en anglès). Monthly Notices of the Royal Astronomical Society, 4, 6-2008, pàg. 2039–2046. DOI: 10.1111/J.1365-2966.2008.13167.X.
* ↑ Oleg Kochukhov «Interferometry of chemically peculiar stars: theoretical predictions versus modern observing facilities» (en anglès). Monthly Notices of the Royal Astronomical Society, 2, 23-07-2014, pàg. 1629–1642. DOI: 10.1093/MNRAS/STU1259.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Oleg Kochukhov «A self-consistent empirical model atmosphere, abundance and stratification analysis of the benchmark roAp star α Circini» (en anglès). Astronomy and Astrophysics, 3, 08-04-2009, pàg. 851–863. DOI: 10.1051/0004-6361/200911653.
* ↑ «New measurements of rotation and differential rotation in A-F stars: are there two populations of differentially rotating stars?» (en anglès). Astronomy and Astrophysics, 6-2012, pàg. A116. DOI: 10.1051/0004-6361/201118724.
* 1 2 3 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ «A volume-limited survey of mCP stars within 100 pc - I. Fundamental parameters and chemical abundances» (en anglès). Monthly Notices of the Royal Astronomical Society, 2, 15-11-2018, pàg. 2300-2324. DOI: 10.1093/MNRAS/STY3105.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ Robert Rich «Spectroscopy of New High Proper Motion Stars in the Northern Sky. I. New Nearby Stars, New High-Velocity Stars, and an Enhanced Classification Scheme for M Dwarfs» (en anglès). Astronomical Journal, 3, 3-2003, pàg. 1598–1622. DOI: 10.1086/345972.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «The nature of the F str lambda 4077 stars. III. Spectroscopy of the barium dwarfs and other CP stars» (en anglès). Astronomy and Astrophysics, 1994, pàg. 775–796.
* 1 2 Alpha Circini (SIMBAD)
* 1 2 3 Jim Kaler. «Alpha Circini». Stars.
* ↑ Alpha Circini (eSky)
* 1 2 Alpha Circini Arxivat 2016-03-04 a Wayback Machine. (The Bright Star Catalogue)